cyanic-selkie/wikianc huggingface dataset:
அமெரிக்க கன்னித் தீவுகள்
மக்கள் கணிப்பியல்
2000 ஆம் ஆண்டு நடைபெற்ற மக்கள் தொகைக் கணிப்பீட்டின் படி இங்கு மொத்தம் 108,612 பேர் வசிக்கின்றனர். இவர்களுள் 76.19% கருப்பினத்தவர் அல்லது ஆபிரிக்க வம்சாவழியினர், 13.09% வெள்ளையினத்தவர், 7,23% ஏனைய இனத்தவர், 3.49% கலப்பினத்தவர் ஆவர். எந்த இனத்திலும் இலத்தீனோ அல்லது இசுப்பானிய மரபினர் 13.99% ஆக காணப்பட்டது.
பல்லவர்
தொண்டை நாடும் சங்க நூல்களும்
வடக்கே இருந்த அருவாவடதலை நாட்டில் திருப்பதியைத் தன் அகத்தே கொண்ட மலைநாட்டுப் பகுதியைத் திரையன் ஒருவன் ஆண்டு வந்தான். அவன் தலைநகரம் 'பாவித்திரி' என்பது. அஃது இப்பொழுதைய கூடூர் தாலுக்காவில் உள்ள ரெட்டிபாளையம் என்னும் ஊராகும். இந்நிலப்பகுதி முன்னாளில் காகந்திநாடு எனப்பெயர் பெற்றது. காகந்தி என்பது புகாரின் மறுபெயர் ஆகும். இங்ஙனம் தொண்டை மண்டலம் கரிகால் சோழன் காலத்தில் சோழர் ஆட்சிக்கு வந்ததெனப் பட்டினப்பாலை முதலிய தமிழ் நூல்கள் கூறுகின்றன. முதல் சோழர் மரபினர் ஒருவர் தொண்டை மண்டலத்தை ஆண்ட செய்தி சங்கநூல்களில் காணக்கிடைக்கின்றது. 'திரையன்' அருவாவடதலை நாட்டை ஆண்டபோது, 'இளந்திரையன்' அருவா நாட்டை ஆண்டனன். தொண்டைமான் இளந்திரையன் என்பவன் காஞ்சியை ஆண்ட தமிழ் அரசனாகப் பெரும்பாணாற்றுப்படையில் சிறப்பிக்கப்படுகிறான். இந்த அளவே அகநானூறு முதலிய சங்க நூல்களால் பல்லவர் ஆட்சிக்கு முன்னிருந்த தொண்டை நாடுபற்றி அறிய முடிகிறது.
அமெரிக்க கன்னித் தீவுகள்
மக்கள் கணிப்பியல்
இங்கு 40,648 வீடுகள் காணப்பட்டன, அவற்றுள் 34,7% வீடுகளில் 18 வயதிற்கும் குறைந்த வயதுடைய குழந்தைகள் காணப்பட்டன, 33.2 சதவீதமான வீடுகளில் மணமுடித்த தம்பதியினர் மட்டும் வசித்தனர், 24.9 சதவீதமான வீடுகள் பெண் குடும்ப தலைவியைக் கொண்டிருந்தன, மேலும் 34.5 சதவீதமான வீடுகள் குடும்பங்களைக் கொண்டிருக்கவில்லை. எல்லா வீடுகளினது 30.2 சதவீதமான வீடுகளில் தனிநபர்களே வசித்து வந்தனர். 6.3 சதவீதம்மன வீடுகள் 65 வயதிற்கு மேற்பட்டு தனியாக வாழும் நபர்களைக் கொண்டிருந்தது. சராசரி வீட்டில் 2.64 பேர் வசிப்பதோடு ஒரு குடும்பத்தில் சராசரியாக 3.34 பேர் வசிக்கின்றனர்.
பல்லவர்
மூன்று பிரிவுப் பல்லவர்கள்
thumb|300px|[[காஞ்சிபுரம் கைலாசநாதர் கோயில்|காஞ்சிபுரம் கைலாசநாதர் கோவில்.]] பல்லவர்களில் என்ற மூன்று பிரிவினர் உண்டு.
அமெரிக்க கன்னித் தீவுகள்
மக்கள் கணிப்பியல்
இம்மண்டலத்தின் மக்கள் தொகையில் 31.6 சதவீதமானோர் 18 வயதிலும் குறைவானவர்களாவர், 8 சதவீதமானோர் 18 தொடக்கம் 24 வயதுக்குட்பட்டவர்களாவர், 27.1 சதவீதமானோர் 25 வயதுக்கும் 44 வயதுக்குட்பட்டவர்களாவர், 24.9 சதவீதமானோர் 44 தொடக்கம் 64 வயதுக்குட்பட்டவர்களாவர், 8.4 சதவீதமானோர் 64 வயதை விட கூடியவர்களாவர். இடைய வயது 33 ஆகும். ஒவ்வொரு 100 பெண்களுக்கும் 91.4 ஆண்களும், 18வயதும் அதற்கு மேற்பட்ட வயதைக் கொண்ட ஒவ்வொரு 100 பெண்களுக்கும் 87.7 ஆண்கள் காணப்படுகின்றனர். ஆண்டு மக்கள்தொகை வளர்ச்சிவீதம் -0.12% ஆகும்.
பல்லவர்
முற்காலப் பல்லவர்கள்
முற்காலப் பல்லவர்களில் பப்பதேவன், சிவகந்தவர்மன், விசய கந்தவர்மன், இளவரசன் புத்தவர்மன், புத்யங்குரன் ஆகிய ஐவரது பெயர்கள் மயித ஹோலு, ஹீரஹதகல்லி, குணபதேய என்ற மூன்று இடங்களில் கிடைத்த படயங்களின் மூலம் வெளிப்பட்டன. இவர்கள் காலத்தில் ஆந்திரப் பகுதியும் தொண்டை நாட்டின் வடபகுதியும் பல்லவ நாடாக விளங்கின.
அமெரிக்க கன்னித் தீவுகள்
மக்கள் கணிப்பியல்
வீடு ஒன்றின் தலா ஆண்டு வருமானம் $24,704 அமெரிக்க டொலராகவும் குடும்பமொன்றின் தலா ஆண்டு வருமானம் $28,553 அமெரிக்க டொலராகவும் காணப்பட்டது. ஆண்களி சராசரி வருமானம் $28,553 அமெரிக்க டொலராகவும் பெண்களில் அது $28,309 அமெரிக்க டொலராகவும் காணப்பட்டது. 28.7 சதவீமான குடும்பங்களும் 32.5 சதவீதமான மக்களும் வறுமைக் கோட்டுக்கு கீழ் வசிக்கின்றார்கள்.
பல்லவர்
இடைக்காலப் பல்லவர்கள்
இடைக்காலப் பல்லவர்களின் காலம் பொ.ஊ. 340 முதல் பொ.ஊ. 615 வரை நீண்டது. எனப் பதின்மூன்று பேர்களின் விவரங்கள் கிடைக்கின்றன.
அமெரிக்க கன்னித் தீவுகள்
மாவட்டங்களும் துணை மாவட்டங்களும்
thumb|300px|right| அமெரிக்க கன்னித் தீவுகளின் மாவட்டங்களும் துணை மாவட்டங்களும் ஐக்கிய அமெரிக்க கன்னித் தீவுகள் இரண்டு மாவட்டங்களாகவும் 20 துணை மாவட்டங்களாகவும் பிரித்து நிர்வகிக்கப் படுகிறது. மாவட்டங்களும் துணை மாவட்டங்களும் பின்வறுமாறு:
பல்லவர்
பிற்காலப் பல்லவர்கள் மரபு
பிற்காலப் பல்லவர்களில் சிம்மவிஷ்ணுவின் மரபில் வந்த முதலாம் மகேந்திரவர்மன், முதலாம் நரசிம்மவர்மன், இரண்டாம் மகேந்திரவர்மன், பரமேசுவரவர்மன், இரண்டாம் நரசிம்மவர்மன், அவன் மகன் மூன்றாம் மகேந்திரவர்மன் என ஒரு மரபு நீள்கிறது. பிற்காலப் பல்லவர்களின் பிந்தைய தலைமுறையினரில் பரமேசுவரவர்மனும், இராஜசிம்மன் என்று அழைக்கப்பட்ட இரண்டாம் நரசிம்மனும் சிறப்புற்ற மன்னர்களாவர். இவர்கள் காலத்தில் தான் இன்றும் நிலைத்திருக்கும் மாமல்லபுரத்துக் கலைச் செல்வங்கள் உருவாக்கப்பட்டன.
அமெரிக்க கன்னித் தீவுகள்
மாவட்டங்களும் துணை மாவட்டங்களும்
<br style="clear:right">
பல்லவர்
எல்லைப்போர்கள்
180px|thumb|களப்பிரர் கால பல்லவ நாடு. (சிவப்பு நிறம்) பொ.பி. 3-5 நூற்றாண்டு. பல்லவர் ஆட்சிக் காலம் தொடக்கத்திலிருந்தே ஓயாதபோர்கள் நிகழ்ந்தன. வடக்கில் குப்தர்கள், கதம்பர்கள், வாகாடகர்கள், சோழர்கள், சாளுக்கியர்கள் மற்றும் இராட்டிரகூடர்களின் இடைவிடாத தாக்குதல்களை பல்லவர்கள் சந்திக்க வேண்டியிருந்தது. இவை தவிர காவிரிக்குத் தெற்கே குடகு நாட்டை ஆண்ட கங்கர்கள், கீழைச் சாளுக்கியர், பாண்டியர் போன்றோரும் பல்லவர்களுக்குத் தலைவலியாக இருந்து வந்தனர். தொண்டை நாட்டைச் சேர்ந்த சீமாறன் சீவல்லபனும் தனது பெரும் எதிர்ப்பைப் பிற்காலத்தில் காட்டினார். ஆட்சியைத் துவக்கும்போதே பல்லவர்கள் களப்பிரர்களை வேரறுத்துத் தான் துவக்கினர். அவ்வாறே பல்லவ மரபு முடியும்போதும், பாண்டியர்களின் போர் அவர்களுக்கு முற்றுப் புள்ளியாய் அமைந்தது.
அமெரிக்க கன்னித் தீவுகள்
செய்தித் தளங்கள்
பகுப்பு:அமெரிக்க கன்னித் தீவுகள் பகுப்பு:சிறிய அண்டிலிசு பகுப்பு:கரிபியன் நாடுகள்
பல்லவர்
பல்லவர் காலமும் சமுதாய மாற்றமும்
பல்லவர்கள் காலத்தில் ஏற்பட்ட சமுதாய மாற்றங்கள் பற்பல. அவற்றுள் முதன்மையானது சங்க கால மன்னர்களுக்குப் பின் மக்களின் நீர்ப்பாசன வசதிகளைப் பெருக்குவதில் பல்லவர்கள் காட்டிய அக்கறையாகும். பல பேரேரிகளையும் குளங்களையும், கிணறுகளையும் ஆற்று வாய்க்கால்களையும் வெட்டியவர்கள் பல்லவர்கள். பல்லவர்கள் காலத்தில் வரிச்சுமை அதற்கு முன்பு இருந்ததைக் காட்டிலும் கூடுதலாகவே அமைந்தது. வேளாண்மை வரி, தொழில்வரி என்று தனித்தனியே பிரித்து வரி வசூலித்தனர். அவர்கள் காலத்தில் வடமொழிக் கல்வியே ஊக்குவிக்கப்பெற்றது. இக்காலத்தில் சமண, பௌத்த, வைணவ சமயங்கள் நிலவிய போதும் சைவமே தழைத்தோங்கி செல்வாக்கு பெற்றது.
பல்லவர் ஆட்சி முறை
பல்லவ நாடு பல இராட்டிரங்களாகப் (மண்டலங்களாக) பிரிக்கப்பட்டது. ஒவ்வோர் இராட்டிரமும் பல விஷயங்களாகப் (கோட்டங்களாக) பிரிக்கப்பட்டிருந்தது. முண்டராட்டிரம், வெங்கோராட்டிரம் (வெங்கிராட்டிரம்), துண்டகராட்டிரம் (தொண்டை மண்டலம்) எனபன பல்லவர் பட்டயங்களில் குறிக்கப்பட்டுள்ளன. தமிழ்நாட்டில் பல்லவர் கோட்டம், நாடு, ஊர் போன்ற ஆட்சிப்பிரிவுகளை அமைத்தனர். நாட்டின் ஆட்சிக்குப் பொறுப்பாளர்கள் நாட்டார் என்றும் ஊரின் ஆட்சிக்குப் பொறுப்பானவர்கள் ஊரார் என்றும் அழைக்கப்பட்டனர்.
மன்னர்
நாடாளும் பொறுப்பு முழுவதும் மன்னன் கைகளில் இருந்தது. அரசனாகும் உரிமை பரம்பரை வழி உரிமையாக வந்தது. சில சமயங்களில் மக்களே மன்னனைத் தேர்ந்தெடுத்தனர் என்பதை இரண்டாம் பரமேசுவரன் மகன் சித்திரமாயன் அரசனாக ஆவதற்குத் தகுதியற்றவனெனக் கருதப்பட்டு, பல்லவ மன்னன் இரண்டாம் நந்தி வர்மன் என்ற பட்டப் பெயருடன் மன்னனாக ஆனதைக் குறிப்பிடலாம். பல்லவ மன்னர்கள் கல்வி, அறிவு, கலையறிவு, பண்பாடு, ஆட்சித்திறன், வீரம் ஆகியவற்றில் சிறப்புற்று விளங்கினர். சமயத்திலும் இறைவழிபாட்டிலும் பல்லவ மன்னர் அளவிலாத ஈடுபாடு கொண்டனர்.
thumb|பல்லவர் கோயில் சிலை
அரசு அலுவலர்கள்
பல்லவ மன்னர்களுக்கு ஆமாத்தியர்கள் என்ற அமைச்சர்கள் இருந்தனர் என்பதற்கும், அமைச்சர் குழு இருந்தது என்பதற்கும் சான்றுகள் கிடைக்கின்றன. இரண்டாம் நந்திவர்மனது தலைமை அமைச்சர் பிரம்மஸ்ரீ ராஜன், மூன்றாம் நந்திவர்மனது அமைச்சன் நண்பன் இறையூர் உடையன், தமிழ்ப்பேரரையன் என்ற அமைச்சர் பெயர்களால் தகுதியுடைய பிராமிணர்களும் வேறு பெருமக்களும் அமைச்சர்களாக நியமிக்கப்பட்டனர் என்று அறிகிறோம்.பல்லவ வேந்தர்களிடம் உள்படு கருமத்தலைவர், வாயில் கேட்பார், கீழ்வாயில் கேட்பார் போன்ற அதிகாரிகள் ஆட்சி நடத்த உதவி புரிந்தனர். பொற்கொல்லர், பட்டய எழுத்தாளர், காரணீகர் போன்றோர் அரண்மனை அலுவலராக விளங்கினர்.
சின்னம்
பல்லவ வேந்தர் நந்தி இலச்சினை கொண்டனர். சில பட்டயங்களில் சிங்கச் சின்னம் காணப்படுகின்றது. இச்சிங்கச்சின்னம் பட்டயங்கள் பல்லவ மன்னர்களால் போர்க்களங்களிலிருந்து விடப்பட்டவையாகும். பல்லவர் நாணயங்களிலும் நந்திச் சின்னம் பொறித்தனர்.
நீதி
காஞ்சி போன்ற பெருநகரங்களில் நடைபெற்ற நீதிமன்றங்களுக்கு அதிகரணம் என்று பெயர் வழங்கப்பட்டது. அந்நீதிமன்றத் தலைவர்கள் 'அதிகரண போசகர்' என்று அழைக்கப்பட்டார். சிற்றூரில் உள்ள நீதிமன்றங்கள் 'கரணங்கள்' எனவும் அதன் தலைவர் 'கரண அதிகாரிகள்' என்றும் அழைக்கப்பட்டனர். இவ்வதிகரணங்கள், குற்ற வழக்குகளை விசாரிக்கும் நீதிமன்றம் எனவும் 'தருமாசனம்' எனப்படும் உயர்நீதிமன்றம் அரசனது நேரான மேற்பார்வையில் பிற வழக்குகளை விசாரிக்கும் எனவும் ஒருவாறு உணரலாம். சிற்றூர்களில் இருந்த அரங்கூர் அவையத்தார் வழக்குகளை ஆட்சி(அநுபோக பாத்தியர்), ஆவணம்(எழுத்து மூலமான சான்றுகள்), அயலார் காட்சி, கண்டார் கூறு ஆகிய சான்றுகளின் அடிப்படையில் விசாரித்து முடிவு கூறினர்.
பல்லவர் படை வலிமை
பல்லவர் பண்பட்டதும், திறனுடையதுமான படை வைத்திருந்தனர் என்பது அவர்கள் கதம்பர், சாளுக்கியர், கங்கர், இராஷ்டிரகூடர் போன்ற வடபுலத்து மன்னர்களோடும், பாண்டிய சோழ, களப்பிரரோடும் போரிட்டதிலிருந்து அறியலாம். சிம்மவர்மன், நரசிம்மன் காலத்தில் பரஞ்சோதி (சிறுத்தொண்ட நாயனார்), இரண்டாம் நந்திவர்மன் காலத்தில் வில்வலம் என்னும் ஊருக்கும் வேகவதியாற்றுக்கும் தலைவனான பூசான்மரபினைச் சேர்ந்த உதயசந்திரன், மூன்றாம் நந்திவர்மன் காலத்தின் பூதிவிக்கிரமகேசர் என்னும் கொடும்பாளுர் சிற்றரசன் ஆகியோர் சிறந்த படைத்தலைவர்களாக விளங்கிப் பல்லவ நாட்டைக் காத்தனர்.
பல்லவர் மிக வலிமையுடைய கடற்படை வைத்திருந்தனர் என்ற செய்தியை மாமல்லனாகிய நரசிம்மவர்மன் இலங்கை நாட்டு மானவன்மனுக்கு அரசுரிமை கிடைக்க ஈழத்தின்மீது படையெடுத்ததிலிருந்தும், நிருதுபங்கவர்மன் காலத்தில் சீமாறன் சீவல்லபன் என்ற பாண்டியன், பல்லவனின் கடற்படை கொண்டு ஈழத்தின் மீது படையெடுத்ததிலிருந்தும் அறியலாம். மேலும் சீனம், சயாம் போன்ற கடல் கடந்த நாடுகளுடன் கடல் வாணிகம் செய்த செய்திகளையும் அறிகிறோம். கப்பலை நாணயத்தில் பொறித்து வெளிட்ட தமிழக மன்னர்களில் முதல்வர் பல்லவர்களே.
ஊராட்சி முறை
ஊரின் ஆட்சி ஊரவைப் பெருமக்களால் நடைபெற்றது. ஊரவைகள், ஏரிவாரியம், தோட்டவாரியம் போன்ற பல வாரியங்கள் வாயிலாக மக்களாட்சி நடத்தியது. ஆளுங்கணத்தார் என்போர் சிற்றூர்களை நேரே பொறுப்பாக அரசியலுக்குட்பட்டு ஆண்டவர்களாவர். கோயில் தொடர்புற்ற பல்வகை செயல்களையும் கவனித்துக் கோயில்களைப் பாதுகாத்தவர் 'அதுர்கணத்தார்' எனப்பட்டனர். இவர்கள் கோயில் தொடர்பான செய்திகளில் ஊரவைக்குப் பொறுப்பானவர்களாவர்.
சிற்றூர்களின் எல்லைகள் அளக்கப்பட்டுக் குறிக்கப்பட்டன. கிணறுகள், குளங்கள், கோயில்கள், ஓடைகள் முதலியன ஊருக்குப் பொதுவாக விளங்கின. நெல் அடிக்கும் களத்துகு வரியாக, நிலத்துச் சொந்தக்காரர் குறிப்பிட்ட அளவு நெல்லைச் சிற்றூர்க் களஞ்சியத்துக்குச் செலுத்தினர்.
பிராமணர்களுக்கு வழங்கப்பட்ட சிற்றூர்கள் பிரமதேயச் சிற்றூர்கள் எனப்பட்டன. இவை எவ்வித வரியும் அரசுக்குச் செலுத்த வேண்டியதில்லை. சில உரிமைகள் வழங்கப்பட்டதோடு நிலங்கள் தானமாக அளிக்கப்படுவதற்கு முன்னர் அவற்றின் மேலிருந்த தனிப்பட்ட குடிமக்களின் உரிமை அடையாளங்கள் மாற்றப்பட்டன. தானம் அளிக்க விரும்பும் ஒருவன் தானமாக வழங்கப்பட இருக்கும் நிலத்தின் உரிமையாளரிடமிருந்து விலைக்கு வாங்கி தன் சொந்தமாக்கிக் கொண்டபிறகே தானமாக வழங்குவான். பிராமணர்களுக்கு அளிக்கப்பட்ட பிரமதேயம், கோயில்களுக்கு வழங்கப்படும் தேவபோகம் தேவதானமாகப் பௌத்த, சமண சமய மடங்களுக்கு வழங்கப்பட்ட பள்ளிச்சந்தம் ஆகியவை இம்முறையைப் பின்பற்றியே தானமாக வழங்கப்பட்டன. இக்கிராமங்களின் நிர்வாகத்தினை நாடுகாப்பாணும்,அதன்பணியை தானம் பெற்றவர்களும் அவர்கள் மரபு வழியினரும் கவனித்து வர வேண்டும் என்பது தானத்தில் நிபந்தனையாகும்.
வேளாண்மை வரிகள்
மருக்கிழுந்து பயிரிட மருக்கொழுந்துக் காணம், நீலோற்பலம், குவளை ஆகியவை நடுவதற்கு உரிமை பெற குவளை நடுவரி, விற்பனை செய்யக் குவளைக் காணம் ஆகியன அரசாங்கத்தால் பெறப்பட்டன. பிரம்மதேயம், தேவதானச் சிற்றூர்கள் இவ்வரிகளிலிருந்து விலக்குப் பெற்றன.
தொழில் வரிகள்
ஆடு, மாடு ஆகிய காலநடைகளால் பிழைப்பவர், புரோகிதர், வேட்கோவர்(குயவர்), பலவகைக் கொல்லர், வண்ணார், ஆடைநெய்வோர், நூல் நூற்போர், வலைஞர், பனஞ்சாறு எடுப்போர், மணவீட்டார், ஆகிய தொழிலாளரும், பிறரும் அரசாங்கத்திற்கு வரி செலுத்தினர்.
நில அளவை
பல்லவர் காலத்தைல் விளங்கிய நில அளவைகள் குழி, வேலி என்பன. மேலும் கலப்பை, நிவர்த்தனர், பட்டிகாபாடகம் என்பனவும் நில அளவைகளாக வழங்கின.
முகத்தலளவை
முகத்தல் அளவைகளாகக் கருநாழி, நால்வாநாழி, மாநாய நாழி, பிழையாநாழி, நாராய(ண)நாழி என்பனவும் உழக்கு (விடேல் விடுகு உழக்கு), சிறிய அளவையான பிடி, சோடு, மரக்கால், பதக்கு, குறுணி, காடி, கலம் என்பனவும் பயன்பட்டன.
நிறுத்தலளவை
கழஞ்சு மஞ்சாடி என்பன பொன் நிறுக்கும் அளவைகள்
நாணயங்கள்
thumb|180px|பொ.ஊ. 300 பல்லவர் காலத்துக் கப்பல் பொறிக்கப்பட்ட நாணயம் பல்லவர் காசுகள் செம்பாலும் வெள்ளியாலும் பொன்னாலும் செய்யப்பட்டவை. அவை நந்தி, பாய்மரக் கப்பல், சுவஸ்திக், கேள்விக்குரிய சங்கு, சக்கரம், வில், மீன், குடை, கோயில், குதிரை, சிங்கம் ஆகிய உருவங்களைப் பொறித்தும் வழங்கப்பட்டன.
நீர்ப்பாசன வசதிகள்
காடுகளை அழித்து உழுவயல்களாகப் பல்லவர்கள் மாற்றியதால், அவர்களுக்குக் காடுவெட்டிகள் என்ற பெயரும் உண்டு. காடு வெட்டிகளான பல்லவர்கள் நாடு திருத்த நீர்ப்பாசன வசதிகள் நிரம்பச் செய்தனர். பல்லவ அரசர்களும், சிற்றரசர்களும், பொதுமக்களும் ஏரிகள், கூவல்கள்(கிணறுகள்), வாய்க்கால்கள், மதகுகள் அமைத்து நீர்ப்பாசன வசதிகளைச் செய்து வளம் பெருக்கினர்.
ஏரிகள்
இராச தடாகம், திரளய தடாகம்(தென்னேரி), மகேந்திர தடாகம்(மகேந்திரவாடி ஏரி),சித்திரமேக தடாகம்(மாமண்டூர் ஏரி), பரமேசுவர தடாகம்(வரம் ஏரி), வைரமேகன் தடாகம்(உத்திரமேரூர் ஏரி), வாலிவடுகன் ஏரி, மாரிப்பிடுகன் ஏரி(திருச்சி ஆலம்பாக்கம்), வெள்ளேரி, தும்பான் ஏரி, மூன்றாம் நந்திவர்மன் காலத்தி அவனி நாராயண சதுர்வேதி மங்கலத்து ஏரி(காவேரிப்பாக்கத்து ஏரி, மருதநாடு ஏரி வந்த வாசிக் கூற்றம்), கனகவல்லி தடாகம்(வேலூர்க்கூற்றம்) ஆகியன பல்லவர் காலத்தில் வெட்டப்பட்ட ஏரிகளாகும்.
கிணறுகளும், கால்வாய்களும்
பல்லவர்கள் காலத்தில் ஏராளமான கிணறுகளும் கால்வாய்களும் வெட்டப்பட்டன. திருச்சிராப்பள்ளி திருவெள்ளறையில் தோண்டப்பட்ட கூவல் என்னும் மார்ப்பிடுகு பெருங்கிணறு முப்பத்தேழு சதுர அடிகொண்ட சுவஸ்திக் வடிவத்தில் விளங்குவது. அது இக்காலத்திய கிணறுகளுக்குச் சான்றாகும். மேலும் பாலாறு, காவிரி முதலிய ஆறுகளிலிருந்து நீரைக் கொண்டு செல்லும் கால்வாய்கள், ஆற்றுக்கால், நாட்டுக்கால் எனப்பெயர் பெற்றன. வைரமேகம் வாய்க்கால், பெரும்பிடுகு வாய்க்கால், கணபதிவாய்க்கால், ஸ்ரீதரவாய்க்கால் என்பன அவற்றுள் சில.
பஞ்சங்கள்
பல்லவர் காலத்தில் இடைவிடாத பல போர்கள் காரணமாகப் பஞ்சங்களும் தோன்றின. இராசசிம்மன் காலத்துப் பஞ்சம் பற்றி அவைக்களத்துப் புலவர் தண்டி விளக்கமாக எடுத்துரைக்கிறார். மூன்றாம் நந்திவர்மன்காலத்துத் தெள்ளாற்றுப் போர் போன்ற போர்களின் காரணமாக உண்டான பஞ்சம் பற்றிப் பெரிய புராணம் கூறுகிறது.
நடுகல்
பல்லவர் காலத்தில் ஒருவர் செய்த சிறப்பு மிக்க செயலுக்காகப் பாராட்டி அவர் பெயரால் கோவிலுக்குப் பொன் கொடுத்து விளக்கேற்றச் சொல்லுதலோ, வேறு நற்செயலோ நடைபெறச் செய்தல் வழக்கமாகும். சிறந்த செயல் செய்தோ, போரிலோ ஒருவர் இறந்துவிட்டால் அவர் நினைவாக வீரகற்கள் நடுவதும் சில இடங்களில் பள்ளிப்படைக் கோயில்கள் கட்டுவதும் அக்காலத்து வழக்கமாகும்.
பல்லவர் காலத்துக் கல்வியும் சமுதாய நிலையும்
thumb|250px|[[பல்லவ எழுத்துமுறை|பல்லவ எழுத்து முறை கல்வெட்டு காஞ்சிபுரம் கைலாசநாதர் கோவில்-இல் உள்ளது. இது  பல்லவப்  பேரரசின் காலத்தில் c. 700s CE -இல்  கட்டப்பட்டது. ]] பல்லவர் காலக் கல்விநிலை என்பது சமயம் சார்ந்ததாக இருந்தது. சமயக் கல்விதான் கல்வியோ என்று ஐயுற வேண்டிய வகையில் வடமொழியிலும் தமிழ் மொழியிலும் கல்வி கற்பிக்கப்பட்டது.
சமயநிலை
துவக்கத்தில் சமணர்களாக இருந்த பல்லவர்கள், சைவ சமயத்தில் ஈடுபாடு காட்டினர். சைவ சமய உட்பிரிவுகளான பாசுபதம், காபாலிகம், காளாமுகம், ஆகியவை இவர்கள் காலத்தில் செல்வாக்கு பெற்றிருந்தன.சைவர்களே ஆனாலும் பல்லவர்கள் வைணவம் தழைக்கவும் வழி செய்தனர்.இவர்கள் காலத்தில் தேவாரப் பதிகங்களும் திவ்வியப் பிரபந்தமும் பாராயணம் செய்யப்பட்டன.
கலை இலக்கிய வளர்ச்சி
பல்லவர்கள் காலத்திலேயே தமிழ் நாட்டில் இந்து சமய மறுமலர்ச்சியும், சிற்பம்,இசை, ஓவியம், கட்டிடக்கலை முதலிய கலை வளர்ச்சியும் இலக்கியமும் அவர்கள் காலத்தில் உச்ச நிலையடைந்தன. கலை ஆர்வலர்களான பல்லவர்கள் எல்லாக் கலைகளிலும் ஒருமித்த ஆர்வம் காட்டினார்கள். தாமே பண்களைத் தொகுத்தும் பாடியும் மகிழ்ந்தனர். நாயன்மார்களும், ஆழ்வார்களும், பாடிய பாடல்கள் பலவற்றிற்கு அவர்கள் காலத்தில் பண்கள் அமைக்கப்பட்டிருந்ததன. அவை கடவுள் உலாக்களின் போது பாடப்பட்டன. இசைக்கருவிகளிலும் புதிய மாற்றங்களைப் பல்லவர்கள் செய்து அறிமுகப்படுத்தினர். ஓவியக் கலையில் பல்லவர்களுக்கு இருந்த ஈடுபாடு சித்தன்னவாசல் ஓவியங்களின் முலம் நன்கு வெளிப்படுகிறது. பல்லவர்கள் காலம் கட்டடக்கலைக்கு உலகப் புகழ் தேடித்தந்த காலமாகும். அவர்களது குடைக் கோயில்களும் மாமல்லபுரத்துச் சிற்பங்களும் குடைவரைக் கோயில்களும் இன்றளவும் உலக மக்களின் போற்றுதலுக்கு உரியனவாகும்.
தமிழிலக்கியங்கள்
பல்லவர் காலத்துப் பக்தி இயக்கம் தமிழுக்குப் புதிய வகை இலக்கியத்தினை அளித்தது. ஆழ்வார்களும் நாயன்மார்களும் அருளிச்செய்த பக்திப் பாடல்கள் அக்கால சமுதாய நிலை சமய, மொழி நிலையையும், கலைச் சிறப்பையும் உணர்த்துவன. பழைய அகப்பாடல் மரபுகள் இப்பாடல்களில் புது உருவம் பெறினும், வட சொல்லாட்ட்சி மிகுந்து காணப்படுகின்றன. மேலும் நந்திக் கலம்பகம், பெருந்தேவனார் பாடிய பாரதம், பெருங்கதை, இறையனார் களவியலுறை திருமந்திரம், சங்க யாப்பு, பாட்டியல் நூல், மகாபுராணம், முத்தொள்ளாயிரம், புராண சாகரம், கலியாண கதை, அணியியல், அமிர்தபதி, அவிநந்த மாலை, காலகேசி, இரணியம், சயந்தம், தும்பிப் பாட்டு முதலிய நூல்களும் பல்லவர் காலத்தில் தோன்றியனவே. காரைக்கால் அம்மையார், ஐயடிகள் காடவர்கோன், சேரமான் பெருமாள் ஆகியோரும் பல்லவர் காலத்தில் வாழ்ந்தவர்களே.
வடமொழி இலக்கியங்கள்
பல்லவர்களில் பலர் சிறந்த வடமொழியறிஞர்களாக விளங்கினர். லோக விபாகம், அவந்தி சுந்தரி கதை, காவியதர்சம் முதலான நூல்கள் தோன்றின. முதலாம் மகேந்திர வர்மன் மத்தவிலாசப் பிரகசனம் எனும் நகைச்சுவை நாடகத்தை வடமொழியில் எழுதினான். மேலும் பாரவி, தண்டி போன்ற புலவர்களும் இருந்தனர். அவந்தி சுந்தரி, கதா போன்ற வடமொழிப்பாடல்கள் தோன்றின. வடமொழிப் பட்டயங்கள் அழகிய இலக்கிய நடையில் எழுதப்பட்டன. காஞ்சியிலும் கடிகாசலத்திலும், பர்கூரிலும் வடமொழிக் கல்லூரிகள் இருந்தன. கடிகாசலத்தில் மயூரசன்மன் மாணவனாக இருந்தான். தர்மபாலர் என்னும் பெரியார் இங்கிருந்து நாளந்தாப் பல்கலைக் கழகத்திற்குச் சென்றார்.
இசைக்கலை
பல்லவர்காலத்தில் தமிழகத்தில் ஆழ்வார்களும் நாயன்மார்களும் இசைக்கருவிகளுடன், அடியார்கள் புடை சூழ தேவர் மூலருக்கும் பாடல்கள் பாடிக்கொண்டு ஆலயங்கள் தோறும் சென்று சைவத்தையும் வைணவத்தையும் வளர்த்தனர். தாளத்தோடு கூடிய இன்னிசையைப் பரப்பினர். நாயன்மார்களது பதிகங்களில் சாதாரி, குறிஞ்சி, நட்டபாடை, இந்தளம், வியாழக் குறிஞ்சி, சீகாமரம், பியந்தைக் காந்தாரம், செவ்வழி, கொல்லி, பாலை போன்ற பண்கள் பயன்படுத்தப்பட்டன
தோற்கருவி, துளைக்கருவி நரம்புக்கருவி, கஞ்சக்கருவி போன்ற வகையினைச் சார்ந்த யாழ், குழல், வீணை, தமருகம், சக்கரி, கொக்கரி, கரடிகை, மொந்ந்தை, முழவம், தக்கை, துந்துபி, குடமுழா, உடுக்கை, தடி, தாளம் முதலிய இசைக்கருவிகள் பயன்படுத்தப்பட்டன, திருநீலகண்ட யாழ்ப்பாணர், ஆனாயானார் போன்ற இசைப் பேரறிஞர்கள் கருவியிசை மூலமாகச் சமயம் வளர்த்தனர்.
சதுரஸ்ரம், திஸ்ரம், மிஸ்ரம், கண்டம், சங்கீரணம் எனும் தாள வகைகள் கடைசியான சங்கீரணம் என்பதனைப் புதியதாகக் கண்டு அதன் வகைகளையும் ஒழுங்குகளையும் அமைந்த காரணத்தால் மகேந்திரவர்ம பல்லவன் சங்கீரண சாதியென அழைக்கப்பட்டான்.
இசை நுட்பம் உணர்ந்த மகேந்திரவர்மன் காலத்தில், புதுக்கோட்டையைச் சேர்ந்த குடுமியா மலையில் இசை மாணவர் நன்மைக்காகப் பண்களை வகுத்துத் தந்தவர் உருத்திராச்சாரியார் என்பவர் ஆவார். மாணவனான அரசன் கட்டளைப்படி இங்கு இசைக்கல்வெட்டு அமைக்கப்பட்டது. எட்டு நரம்புகளைக் கொண்ட வீணைக்கும் பயன்படுமாறு கண்டறிந்த பண்கள் இதில் பொறிக்கப்பட்டுள்ளன எனத் தெரியவருகிறது. பரிவாதினி எனும் வீணையில் வல்லவனாக இம்மன்னன் திகழ்ந்தான்.
ஆடற்கலை
மகேந்திரவர்மன் காலத்துச் சித்தன்னவாசல் ஓவியங்கள் பல்லவர்கள் காலத்தில் நடனக் கலை பெற்றிருந்த ஏற்றத்தினை விளக்குகின்றன. பரமேசுவர விண்ணகரம் எனப்படும் வைகுந்தப் பெருமாள் கோவிலில் ஆடவரும் பெண்டிரும் அணி செய்து கொண்டு ஆடி நடிக்கும் காட்சி சிற்பத்தில் அமைக்கப்பட்டுள்ளது.
பல்லவர் காலத்துக் கோயில்களுள் இசையும், கூத்தும் வளர்க்க அடிகள்மார், மாணிக்கத்தார், கணிகையர் என்னும் பெண்மக்கள் இருந்தனர். இது தேவாரம் போன்றா சிற்றிலக்கியங்கள் வாயிலாகவும், கல்வெட்டுகள் வாயிலாகவும் தெரிய வருகிறது. காஞ்சி கைலாசநாதர் கோயிலில் சிவபெருமான் ஆடிய நாதாந்த தூக்கிய திருவடி(குஞ்சித பாதம்) நடனம் சிற்பவடிவத்தில் செதுக்கப்பட்டுள்ளது.
சிற்பக்கலை
thumb|right|துவாரபாலகர் என்னும் வாயில்-வரவேற்பாளர், வராக-மண்டபம், மாமல்லபுரம் மகேந்திரவர்மன், நரசிம்மவர்மன் ஆகிய பல்லவ மன்னர்கள் தாம் அமைத்த குகைக் கோயில்களில் வாயிற்காவலர் (துவாரபாலகர்), விஷ்ணு, சிவன், லிங்கம், இசைவாணர்(கந்தர்வர்), முயலகன், ஆதிவராகர், மகிஷாசுரமர்த்தினி, வராக அவதாரம், வாமன அவதாரம், கங்கைக் காட்சி, அர்ச்சுனன் தவம் அல்லது பகீரதன் தவம், கோவர்த்தன கிரியைக் கண்ணன் குடையாகப் பிடித்தது போன்ற காட்சிகளைச் சிற்பங்களாக அமைத்துள்ளனர். பல்லவர் அமைத்த கோயில்களின் தூண்களும், சுவர்களும், போதிகைகளும், விமானங்களும் கண்கவரும் சிற்பங்களைக் கொண்டு திகழ்கின்றன. மகாபலிபுரம் பல்லவரின் சிற்பக்கலைக் கூடமாகவே திகழ்கின்றது.
ஓவியக்கலை
ஓவியக் கலையில் பல்லவர்களுக்கு இருந்த ஈடுபாடு சித்தன்னவாசல் ஓவியங்களின் மூலம் நன்கு வெளிப்படும். 1400 ஆண்டுகளுக்கு முன்பு வரையப்பட்ட அந்த ஓவியங்கள் வண்ணக்கலவை மாறாது அவற்றின் தனிச்சிறப்பை உணர்த்துவன. இவ்வோவியங்கள் சமண சமயத்தைச் சார்ந்தவை.
வெளியிணைப்புகள்
பகுப்பு:பல்லவர் பகுப்பு:தமிழ்நாட்டு அரச வம்சங்கள் பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:இந்திய அரச மரபுகள் பகுப்பு:ஆசியாவின் முன்னாள் முடியாட்சிகள் பகுப்பு:ஆந்திரப் பிரதேச வரலாறு பகுப்பு:தமிழ்நாட்டு வரலாறு பகுப்பு:தமிழ் அரச வம்சங்கள்
அனுமந்தராயன்கோட்டை ஊராட்சி
அனுமந்தராயன்கோட்டை ஊராட்சி (Anumandarayankottai Gram Panchayat), தமிழ்நாட்டின் திண்டுக்கல் மாவட்டத்தில் உள்ள ரெட்டியார்சத்திரம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4913 ஆகும். இவர்களில் பெண்கள் 2526 பேரும் ஆண்கள் 2387 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தனிமங்களின் ஆக்சிசனேற்ற நிலைகளின் பட்டியல்
தனிமங்களின் ஆக்சிசனேற்ற நிலைகளின் பட்டியல் (list of oxidation states of the elements) (முழு எண்களாக மட்டுமுள்ளவை) இங்கு தரப்பட்டுள்ளது. மிகப் பொதுவாகக் காணப்படுபவை தடித்த எழுத்துகளில் தரப்பட்டுள்ளன. நார்மன் கிரன்வுட், எர்ன்சாவ் ஆகியோரின் கருத்துகளின் அடிப்படையில் சிலவற்றைக் கூடுதலாகச் சேர்த்து இந்த அட்டவணை பட்டியலிடப்பட்டுள்ளது. ஆக்சிசனேற்ற நிலை 0 எல்லாத் தனிமங்களுக்கும் பொதுவானது என்பதால் அது தனிமங்களின் குறியீடு உள்ள வரிசையிலேயே கொடுக்கப்பட்டுள்ளது. 1889 ஆம் ஆண்டில் மெண்டெலீவ் இந்த அட்டவணையின் மாதிரியை வடிவமைத்தார். தனிமங்களுடைய ஆக்சிசனேற்ற நிலைகளின் ஆவர்த்தனப் பண்பு இவ்வட்டவணையில் வெளிப்படுகிறது.
பட்டியல்
{{legend|#E0FFFF|தனிமம்}} {{legend|#FFFACD|அருமன் வாயு}}
இதே போன்ற ஒரு வடிவப் படம் (கீழே கொடுக்கப்பட்டுள்ளது) 1919 ஆம் ஆண்டில் இர்விங் இலேங்முர் என்ற அமெரிக்க வேதியியலாளரால் பயன்படுத்தப்பட்டது. தொடக்கக் காலத்தில் வெளியிடப்பட்ட எண்ம விதியின் கூறுகள் ஆக்சிசனேற்ற எண்களின் ஆவர்த்தனப் பண்புகளுடன் பொருந்தியதால் இவ்விதியை அவர் ஏற்றுக்கொண்டார்.
மேற்கோள்கள்
ஆக்சிசனேற்றம்
எட்டிவயல்
தஞ்சாவூர் மாவட்டம் பட்டுக்கோட்டை தாலுக்காவில்  எட்டிவயல் என்னும் ஒரு கிராமம் உள்ளது.
விளக்கபடங்கள்
2001 மக்கள் தொகை கணக்கெடுப்பின்படி, எட்டிவயல் கிராமத்தில்  மொத்த மக்கள் தொகை1305 ஆகும். இதில் 609 ஆண்கள் மற்றும் 696 பெண்கள். பாலின விகிதம் 1143 ஆகவும், கல்வியறிவு விகிதம் 65.95 ஆகவும் உள்ளது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
பகவா த்வஜ்
வலது|thumb|[[மராட்டியப் பேரரசு|மராட்டியப் பேரரசின் கொடி]] பகவா த்வஜ் ( भगवा ध्वज ) ஒரு குங்குமப்பூ வண்ணக் கொடியாகும். இது பல இந்து சார்ந்த அரசியல் அமைப்புகளால் வரலாற்று ரீதியாக பயன்படுத்தப்படுகிறது.
வரலாற்று ரீதியாக இது மராத்தியர்களின் கொடியாக இருந்தது. "இரட்டை வால்கள் போன்ற முக்கோண முனைகளையும் மகாதேவனை பின்பற்றுபவர்களின் அடர் ஆரஞ்சு நிறத்தையும் கொண்டு உள்ளது."
மேற்கோள்கள்
பகுப்பு:மராட்டியப் பேரரசு பகுப்பு:இந்தியாவின் கொடிகள்
ராயல் என்ஃபீல்ட் (இந்தியா)
ராயல் என்ஃபீல்ட் இந்தியாவில் சென்னையை தலைமையிடமாக கொண்டு மோட்டார் சைக்கிள்களை தயாரிக்கும் நிறுவனமாகும். முற்காலத்தில் பிரிட்டிஷ் மோட்டார் சைக்கிள், ராயல் என்ஃபீல்ட் மற்றும் மெட்ராஸ் மோட்டார்ஸ் (தற்போது எய்சர் மோட்டாரின் துணை நிறுவனம்) இவை அனைத்தும் இந்தியாவின் மோட்டார் சைக்கிள் உற்பத்தியாளர்களாக சிறந்து விளங்கின. இதன் தனித்தன்மையான மோட்டார் சைக்கிள் ராயல் என்ஃபீல்ட் புல்லட், தனது தனிப்பட்ட அதிரவைக்கும் ஒலியுடன் கூடிய உயர்திறன் இயந்திரங்கள் இந்த நிறுவனத்தின் மதிப்புமிக்க மோட்டார் சைக்கிள் வகைகளில் குறிப்பிடத்தக்கது.
வரலாறு
ராயல் என்ஃபீல்ட் மோட்டார் சைக்கிள்கள் 1949 முதல் இங்கிலாந்தில் தயாரிக்கப்பட்டு இந்தியாவில் விற்பனை செய்யப்பட்டது. 1949 ஆம் ஆண்டு கே. ஆர் சுந்தரம் ஐயர் என்பவர் ராயல் என்பீல்ட் உள்ளிட்ட பிரித்தானிய மோட்டார் சைக்கிள்களை இந்தியாவுக்கு இறக்குமதி செய்து விற்பதற்காக சென்னையில் மெட்ராஸ் மோட்டார்ஸ் என்ற பெயர் ஒரு நிறுவனத்தைத் தொடங்கினார். இந்திய அரசாங்கம், காவல் துறை மற்றும் இராணுவத்துறையின் ரோந்துப் பணிக்காக புல்லட்டை தேர்வு செய்தது. அதற்காக மெட்ராஸ் மோட்டார்ஸ் நிறுவனத்தை இந்திய அரசு அணுகியது. இந்திய அரசாங்கம் 800 350சிசி வகை புல்லட்டை வாங்க முன்வந்தது. இது மெட்ராஸ் மோட்டர்ஸ்சுக்கு மிகப்பெரிய வாய்ப்பை ஏற்படுத்திக் கொடுத்தது. பிரிட்டனில் இருந்து மிகுந்த எண்ணிக்கையில் வாகனங்களை அனுப்புவதை விட மெட்ராஸ் மோட்டர்ஸ்சுடன் இணைந்து இந்தியாவிலேயே ஆலை தொடங்க ராயல் என்பீட் நிறுவனம் முடிவு செய்தது. அதன்படி 1955 ஆம் ஆண்டு சென்னை திருவெற்றியூரில் ராயல் என்பீட் நிறுவனத்தின் ஆலை துவக்கபட்டது. பல்வேறு காரணங்களினால் 1971 இல் பிரிட்டனில் இருந்த ராயல் என்பீல்ட் நிறுவனத்தின் தாய் நிறுவனம் மூடப்பட்ட நிலையில் தமிழ்நாட்டில் மட்டும் நிறுவனம் இயங்கிவந்தது.
ஒரு கட்டத்தில் பொதுமக்கள் ராயல் என்பீட் வாகனத்தை வாங்குவது குறைந்து, நிறுவனம் கடும் இழப்பை சந்திக்கத் துவங்கியது. இந்நிலையில் 1994 இல் எய்சர் மோட்டார்ஸ் நிறுவனம் ராயல் என்பீட் நிறுவனத்தை வாங்கியது. நிறுவனத்தின் புதிய தலைமை நிறுவனத்தை மீண்டும் இலாபம் ஈட்டும் நிறுவனமாக மாற்றியது.
புதிய வகைகள்
ராயல் என்ஃபீல்ட் 1995-ஆம் ஆண்டு முதல் அமெரிக்காவில் இறக்குமதி செய்யபடுகின்றது. அமெரிக்காவில் கிடைக்கும் வகைகள்:
அமைவிடம்
ராயல் என்ஃபீல்ட் தொழிற்சாலை சென்னையில் உள்ள திருவொற்றியூரில் அமைந்துள்ளது. இது உலகில் இன்றளவும் வழக்கத்தில் உள்ள மிக பழமையான மோட்டார் சைக்கிள் நிறுவனமாகும். 2013-ஆம் ஆண்டு மே மாதம் தனது புதிய தொழிற்சாலையை சென்னையை அடுத்த ஒரகடத்தில் நிறுவியது. மூன்றாவது தொழிற்சாலையை சென்னை அருகில் உள்ள வல்லம் வடகல் பகுதியில் நிறுவியுள்ளது
வெளி இணைப்புகள்
பகுப்பு:இந்திய நிறுவனங்கள்
அர்த் கவுர்
அர்த் கௌர் (Hard Kaur) (பிறப்பு: தரன் கவுர் தில்லான், 1979 ஆம் ஆண்டு ஜூலை 29) ஓர் இந்திய சொல்லிசை மற்றும் ஹிப் ஹாப் பாடகருமாவார். இவர் பாலிவுட்டில் பின்னணி பாடகி மற்றும் நடிகையாக அறியப்படுகிறார்.
ஆரம்ப கால வாழ்க்கை
இவர், உத்தரப் பிரதேசத்தின் கான்பூரில் பிறந்தார். அங்கு இவரது தாயார் வீட்டிலேயே ஒரு சிறிய அழகு நிலையத்தை நடத்தி வந்தார். இவர் இளமையாக இருந்தபோது தந்தையை இழந்தார். தந்தை இறந்த சில நாட்களுக்குப் பிறகு இவருடைய தாயின் அழகு நிலையம் எரிக்கப்பட்டது. பிறகு இவருடைய தந்தைவழி தாத்தா பாட்டி தனது தாயை மற்றும் இவரையும் தங்கள் வீட்டை விட்டு வெளியேறும்படி கேட்டுக்கொண்டார். ஆனால் இவரின் சகோதரனை மட்டும் அவர்கள் வைத்திருக்க விரும்பினார். இதைத் தொடர்ந்து, கவுர் மற்றும் இவரது தாய் மற்றும் சகோதரன் ஹோஷியார்பூருக்கு தனது தாய்வழி தாத்தா பாட்டி வீட்டிற்கு குடிபெயர்ந்தனர். அங்கு இவர்கள் இரண்டு ஆண்டுகள் தங்கியிருந்தனர்.
1991 ஆம் ஆண்டில், இவருடைய தாயார் ஒரு பிரிட்டிஷ் குடிமகனை மறுமணம் செய்து கொண்டார். பிறகு இவரது குடும்பம் இங்கிலாந்தின் பர்மிங்காம் நகருக்கு குடிபெயர்ந்தது. அங்கு இவரது தாயார் ஒரு அழகு நிலையத்தைத் திறந்து வியாபரத்தையும் படிப்பையும் நடத்தி வந்தார். இதற்கிடையில், ஹார்ட் கவுர் தனது பள்ளிப்படிப்பை நிறைவு செய்தார். ஹிப்-ஹாப்பில் ஆர்வம் கொண்ட கவுர் ஒரு சொல்லிசை பாடகராக தனது இசை வாழ்க்கையைத் தொடங்கினார்.
தொழில்
thumb|210x210px| பர்மிங்காம் நகர உறுப்பினருடன் அர்த் கவுர், 2013. இவரது முதல் தனி ஆல்பம் சூப்பவுமன் 2007 இல் வெளியிடப்பட்டது.
2008 ஆம் ஆண்டில், இங்கிலாந்து ஆசிய இசை விருதுகளில் விருதுகளுக்கு பரிந்துரைக்கப்பட்டார். மேலும் "சிறந்த பெண் நடிகர்" என்ற விருதையும் வென்றார்.
2013 ஆம் ஆண்டில் கோக் ஸ்டுடியோ இந்தியாவுக்காக இசையமைப்பாளர் ராம் சம்பத் மற்றும் ராஜஸ்தானி நாட்டுப்புற பாடகி பன்வாரி தேவி ஆகியோருடன் இணைந்து பணியாற்றினார். தேர்தல் நேரத்தில் வாக்களிப்பு குறித்த விழிப்புணர்வை பரப்புவதற்காக "கார்லே து வோட்டிங்" என்ற பாடலை இயற்றினார். சமீபத்தில், ஹார்ட் கவுர் ஃபிஃபா உலகக் கோப்பைக்கான "கோல் மார் கோல் மார்" என்ற பாடலை இயற்றினார். இந்த பாடல் ரசிகர்களின் உணர்ச்சிகளை விவரிக்கும் பாடலாகும். மேலும் இவர் இந்தி, பஞ்சாபி, பெங்காலி மற்றும் தென்னிந்திய மொழிகளிலும் பாடியுள்ளார்.
சர்ச்சை
யோகி ஆதித்யநாத் மற்றும் மோகன் பகவத் பற்றிய கருத்துகளுக்காக 2019 ஆம் ஆண்டு ஜூன் மாதம் இவருக்கு எதிராக முதல் தகவல் அறிக்கை பதிவு செய்யப்பட்டது. 2019 ஆம் ஆண்டு ஆகஸ்ட் மாதம் அமித் ஷா மற்றும் நரேந்திர மோடியை கேலி செய்யும் வீடியோவை வெளியிட்டதால் இவரது டுவிட்டர் கணக்கு இடைநிறுத்தப்பட்டது.
குறிப்புகள்
பகுப்பு:வாழும் நபர்கள் பகுப்பு:இந்தியர்கள் பகுப்பு:பஞ்சாப் நபர்கள் பகுப்பு:1979 பிறப்புகள்
கலைப் பாணிகள், காலம் மற்றும் இயக்கங்கள்
கலை இயக்கம் என்பது ஒரு வரையறுக்கப்பட்ட காலப்பகுதியுள், ஒரு குறிப்பிட்ட கலைஞர் குழுவால் பின்பற்றப்படுகின்ற, ஒரு குறிப்பிட்ட பொதுத் தத்துவத்தை அல்லது நோக்கத்தை அடிப்படையாகக் கொண்ட, கலையின் ஒரு போக்கு அல்லது பாணியாகும். கலை இயக்கங்கள் சிறப்பாக நவீன கலைகள் (Modern Art) தொடர்பில் முக்கியத்துவம் வாய்ந்தவை. இங்கே தொடர்ந்து வருகின்ற ஒவ்வொரு இயக்கமும், ஒரு புதிய முழு வளர்ச்சி பெற்ற குழுவாகக் கருதப்பட்டது. individualism மற்றும் பன்முகத் தன்மை நிலை பெற்றிருக்கும் தற்காலக் கலையில் இயக்கங்கள் ஏறத்தாழ முற்றாகவே மறைந்துவிட்டன எனலாம்.
கலை இயக்கங்கள் மேலைத்தேசக் கலைகளுக்கேயுரிய தோற்றப்பாடாகவே பெரிதும் காணப்படுகின்றன. இச் சொல், காண்போர் கலை, கட்டிடக்கலை சிலசமயம் இலக்கியம் ஆகியவற்றின் போக்குகள் தொடர்பிலேயே பயன்படுத்தப் படுகின்றது.
பின் வருவனவற்றையும் பார்க்கவும்
பகுப்பு:கலை இயக்கங்கள் பகுப்பு:கலை வரலாறு பகுப்பு:காட்சிக் கலைகள்
மது (நடிகர்)
thumb|2008 ல் [[அம்மா (சங்கம்)|அம்மயுடைய சந்திப்பில் மோகன்லாலும் ]]
மாதவ நாயர் என்று அறியப்படும் நடிகர் மது ஒரு சிறந்த பன்முக கலைஞர். இவர் கதை ,வசனம் ,இயக்கம் மட்டுமல்ல சிறந்த படங்களை தயாரித்து வெளியிட்டரும் கூட. இவர் 1970 ஆண்டு முதன் முதலான இயக்கிய ப்ரியா என்ற படம் தேசிய அளவில் விருதையும், நன்மதிப்பையும் பெற்றுத் தந்தது
பிறப்பும் ,இளமைப்பருவமும்
நடிகர் மது என்ற மாதவ நாயர் 1933 செப்டம்பர் 23  இல் திருவனந்தபுரத்தில் உள்ள கௌரிசப்பட்டம் என்ற இடத்தில் பிறந்தார். இவர் திருவனந்தபுரத்தில் நகரமேயராக இருந்த ஆர் .பரமேஸ்வரன் தந்தைக்கும் ,கமலம்மா என்ற தாய்க்கும் தலை மகனாய் பிறந்தவர் ஆவார். இவர் உடன் பிறந்த சகோதரிகள் நால்வர் .ஆரம்ப கல்வியை திருவனந்தபுரம் குண்ணுக்குழியில் உள்ள எல் .பி.பள்ளியிலும் ,புகுமுக வகுப்பை எம் .ஜி .கல்லூரியிலும், பட்டம் மற்றும் ஹிந்தியை திருவனந்தபுரம் பல்கலைக்கழக கல்லூரியிலும் கற்றார் .பின்னர் ஹிந்தி முதுநிலை படிப்பை பனாரஸ் பல்கலை கழகத்தில் படித்து பட்டம் பெற்றார்
ஆசிரிய பணியும், திரைப்பட வாழ்க்கையும்
இவர் நாகர்கோவிலில் எஸ். டி .ஹிந்து கல்லூரியில் ஹிந்தி விரிவுரையாளராக பணியாற்றினார் .அவ்வமயம் திருவனந்தபுரம்நேஷனல் ஸ்கூல் ஆப் டிராமா என்ற  நிறுவனத்தில் நடிப்பு பயிற்சி பெறுவதற்காக  வேலையை உதறி விட்டார். அங்கு தான் அவர் ராமு காரியட் டை சந்தித்தார். அப்போது தயாரிப்பில் இருந்த மூடுபடம் திரைப்படத்தில் முதன் முதலாய் நடித்தார். ஆனால் சற்று தாமதித்தே அப்படம் 1963 இல் வெளிவந்தது. இவர் நடிப்பில் வெளி வந்த முதல் மலையாள திரைப்படம் " நினமணிஞ்ச கல்பா துகள் "
1964 இல் வெளிவந்த பார்கவி நிலையம் என்ற திகில் படம் இவருக்கு நல்ல பெயர் வாங்கி தந்தது. என்றாலும் இந்த காலகட்டத்தில் பிரேம் நசீர் ,சத்தியன் இவர்களே மலையாள படத்தை ஆண்டு கொண்டிருந்தனர் ..எனவே இவர் பல படங்களில் இரண்டாம் கதாநாயகனாகவே வலம் வந்தார் .. இந்நிலையில் சி .ராதாகிருஷ்ணன் எழுதிய "' தேவி டிஸ்சி"  என்ற நாவலை அடிப்படையாக கொண்டு விபச்சாரிகள் வரலாற்று படமாக இயக்கினார். அதில் இவரே வில்லத்தனமான கதாநாயகன். படத்தின் பெயர் ப்ரியா. இதில் வங்காள நடிகை லில்லி சக்கரவர்த்தி கதாநாயகியாகவும், ஜெயபாரதி துணை நடிகையாகவும் நடித்திருந்ததார் இந்த படம் மும்பையில் சிவப்பு விளக்கு பகுதியிலும் படமாக்கப்பட்டது. இப்படம் ராஜகோபால் ,பெஞ்சமின் ,ராமச்சந்திரா,மற்றும் எல் .சி .கபூர் ஆகிய நான்கு ஒளிப்பதிவாளர்களால் படமாக்க பட்டு கேரளா அரசின் விருதையும், இந்திய அளவில் இரண்டாவது சிறந்த படம் என்று 1970 இல் அறிவிக்கப்பட்டது
மதுவின் வாழ்க்கையில் மறக்கமுடியாத இன்னொரு படம் செம்மீன் .இதில் காதலில் தோல்வியுற்றது போன்ற நடிப்பில் சபாஷ் பெற்றார் .. கதாநாயகனை விஞ்சிய நடிப்பாற்றலால், இதில் மது பங்களித்திருந்தார் .இந்த திரைப்படம் எட்டு லக்ஷம் செலவில் தயாரிக்கப்பட்டது .கேரளா பிலிம் கார்ப்பரேஷன் 6 லட்சமும் ,மீதியை நண்பர்களிடமும் வசூல் செய்து இது முடிக்கப்பட்டது .சத்தியன் ரூ 12000 மது ரூ 2000  என்று பங்களித்திருந்தனர். இப்படம் 40 லட்ச ரூபாய்  வசூல் ஈட்டியது
2013 ஆம் ஆண்டு பத்மசிறீ விருது பெற்றுள்ளார்.
சான்றுகள்
http://www.thehindu.com/features/cinema/old-is-gold-priya-1970/article3387630.ece
பகுப்பு:1933 பிறப்புகள் பகுப்பு:மலையாளத் திரைப்பட நடிகர்கள் பகுப்பு:மலையாளத் திரைப்பட இயக்குநர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:கேரள மாநில திரைப்பட விருது வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
துர்காபூர் அனல் மின் நிலையம்
துர்காபூர் அனல்மின் நிலையம் இந்தியாவில் துர்காபூரிலிருந்து 5 கிலோமீட்டர் தொலைவிலுள்ள வாரிய இரயில் நிலையத்தின் அருகில் அமைந்துள்ளது. இந்த அனல்மின் நிலையம் நிலக்கரி அடிப்படையிலான மின்நிலையம் ஆகும். இது தாமோதர் பள்ளத்தாக்கு கழகத்தால் நிர்வகிக்கப்படுகிறது.
மின் நிலையம்
துர்காபூர் அனல்மின் நிலையம் 350 MW நிறுவப்பட்ட ஆற்றளவை கொண்டுள்ளது. 75MW திறனுள்ள முதல் மட்டும் இரண்டாம் தொகுதிகளில் 1985ல் உற்பத்தி நிறுத்தப்பட்டது. .
மேற்கோள்கள்
பகுப்பு:மேற்கு வங்காள அனல் மின் நிலையங்கள்
எம்மேகவுண்டம்பாளையம் கருப்பராயர் கோயில்
கருப்பராயர் கோயில் தமிழ்நாட்டில் கோயம்புத்தூர் மாவட்டம், எம்மேகவுண்டம்பாளையம் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் கருப்பராயன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தோட்டா தரணி
தோட்டா தரணி என்பவர் ஒரு இந்திய திரைப்பட கலை இயக்குநர் மற்றும் தயாரிப்பு வடிவமைப்பாளர் ஆவார், இவர் முக்கியமாக தமிழ், தெலுங்கு, மலையாளம் மற்றும் இந்தித் திரைப்படங்களில் பணியாற்றியுள்ளார். 2013 ஆம் ஆண்டு நிலவரப்படி, அவர் இரண்டு தேசிய திரைப்பட விருதுகள், இரண்டு தென்னிந்திய பிலிம்பேர் விருதுகள் மற்றும் நான்கு தமிழ்நாடு மாநில திரைப்பட விருதுகளை வென்றுள்ளார். அவரது படைப்புகளில் ஓவியங்கள், சுவரோவியங்கள், காகித படத்தொகுப்புகள், மரத் தொகுப்புகள், அமைப்புகள் மற்றும் பல உள்ளன.
திரைப்பட வாழ்க்கை
தோட்டா தரணி தனது தந்தைக்கு உதவி செய்யும் போது பன்னிரண்டு வயதிலிருந்தே மேடை வடிவமைப்பு கலையில் ஈடுபட்டுள்ளார். நாயகன் மற்றும் இந்தியன் படங்களில் அவர் செய்த பணிகள் அவருக்கு தேசிய திரைப்பட விருதுகளைப் பெற்றுத் தந்தன. அவரது படைப்புகளில் தெலுங்கு திரைப்படமான அர்ஜுன், தசாவதாரம், கந்தசாமி மற்றும் லீடர் படங்களுக்கான மதுரை மீனாட்சி கோயிலின் பிரமாண்டமான தொகுப்பு பிரதி அமைக்கப்பட்டுள்ளது. தயாரிப்பு வடிவமைப்பாளராக 100 க்கும் மேற்பட்ட திரைப்படங்களில் பணியாற்றியுள்ளார், இதில் மூன்று வெளிநாட்டு தயாரிப்புகள் உள்ளன: பாண்டிச்சேரி, டெர்னியர் காம்ப்டோயர் டெஸ் இண்டெஸ் (பிரஞ்சு), அனுமன் (பிரஞ்சு) மற்றும் கிளை (இத்தாலியன்).
கலை இயக்குனராக மட்டுமல்லாமல், தோட்டா தரணி ஒரு தயாரிப்பு வடிவமைப்பாளராகவும், பல்வேறு படங்களின் கலைத்துறையிலும் பணியாற்றியுள்ளார்.
பின்னணி
தோட்டா தரணி 1971 ஆம் ஆண்டில் சுவரோவியத்தில் பட்டயப்படிப்பை முடித்தார், பின்னர் அச்சு தயாரிப்பைப் படிக்க பிரான்ஸ் அரசாங்கத்திடம் இருந்து உதவித்தொகை வழங்கப்பட்டது. கூடுதலாக, லண்டன் மற்றும் புது தில்லியில் உள்ள ராயல் காலேஜ் ஆப் ஆர்ட் நிறுவனத்தில் இருந்து அச்சு தயாரிக்கும் படிப்புகளை முடித்தார்.
மேற்கோள்கள்
பகுப்பு:1949 பிறப்புகள் பகுப்பு:வாழும் நபர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:தமிழ்த் திரைப்படத் துறையினர் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழக அரசு திரைப்பட விருது வெற்றியாளர்கள்
மனவயல்
விளக்கபடங்கள்
2011 மக்கள் தொகை கணக்கெடுப்பின்படி, மனவயல் கிராமத்தில் மொத்த மக்கள்தொகை 545 ஆக இருந்தது. 2001 இல் முந்தைய கணக்கெடுப்பின்படி, மொத்தம் 516  .அதில் 249 ஆண்களும், 269 பெண்களும் இருந்தனர். பாலின விகிதம் 1.072 ஆகவும்,. எழுத்தறிவு விகிதம் 63.03 ஆகவும் இருக்கிறது...
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
ஜிதேஷ் டோங்கா
ஜிதேஷ் டோங்கா(Jitesh Donga) (பிறப்பு 23, ஆகஸ்ட் 1991) ஒரு குஜராத்தி மொழி நாவலாசிரியர் மற்றும் புனைகதை எழுத்தாளர் ஆவார். அவரது நாவல்கள் விஸ்வாமனவ் (2014) மற்றும் வட துரு(2017)-இல் வெளியிடப்பட்டது.
வாழ்க்கை
ஜிதேஷ் டோங்கா, இந்தியாவில்குஜராத்தின் அம்ரேலி மாவட்டத்தில் உள்ள சரம்படா என்ற சிறிய கிராமத்தில் பிறந்தார். அவர் தனது குழந்தைப் பருவத்தின் பெரும்பகுதியை கிராமத்தில் உள்ள தன் விவசாயியான பெற்றோருடன் தனது வாழ்க்கை கழித்தார். தனது கிராமத்தில் ஆரம்பக் கல்வியையும், ராஜ்கோட்டில் உள்ள அறிவியல் பள்ளியிலிருந்து இடைநிலைப் பள்ளியையும் முடித்தார் மேலும் பி.டெக்(மின் பொறியியல்) படித்தார். குஜராத்தின் ஆனந்த், சரோட்டர் அறிவியல் மற்றும் தொழில்நுட்ப பல்கலைக்கழகத்தில் பல ஒற்றைப்படை வேலைகளைச் செய்தபோது, அவர் தனது முதல் நாவலை நிறைவு செய்தார், அது வெற்றிகரமானது.
படைப்புகள்
விஸ்வாமனவ் (2014) என்ற நாவல் ஜிதேஷ் கலுபாய் டோங்கா எழுதிய குஜராத்தி நாவல் ஆகும். இந்தப் புத்தகம் நான்கு உண்மையான கதைகளால் ஈர்க்கப்பட்டது. அன்டார் வலோனு (2016) என்பது தழுவிய கதைகளின் தொகுப்பு. வட துருவம் (2017) அவரது இரண்டாவது நாவல்.
மேற்கோள்கள்
பகுப்பு:1991 பிறப்புகள் பகுப்பு:குஜராத் மக்கள் பகுப்பு:இந்திய எழுத்தாளர்கள் பகுப்பு:வாழும் நபர்கள்
செங்குரங்கு
செங்குரங்கு (Macaca sinica) எனப்படுவது இலங்கைக்குத் தனிச்சிறப்பான ஒரு சிறு குரங்கினமாகும். சிங்களத்தில் இது ரிளவா (රිළවා) என அழைக்கப்படுகிறது. இதன் தலையில் தொப்பி போன்ற அமைப்பில் தலைமுடிகள் செறிந்து வடிவமைந்திருக்கும்.
கூட்டமாக வாழும் இவ்வினம் ஓரணியில் கிட்டத்தட்ட 20 தனியன்கள் வரை கொண்டிருக்கும். செங்குரங்குகளின் தலையும் உடலும் சேர்ந்து 35-55 செமீ வரையும், வாலின் நீளம் 40-60 செமீ வரையும் இருப்பதோடு 8.5 கிலோகிராம் வரை எடை கொண்டிருக்கும்.
செங்குரங்குகள் இலங்கையின் பல்வேறு பகுதிகளிலும் பரவி வாழ்ந்த போதிலும் பண்பாட்டு முக்கோணப் பகுதியில் ஏராளமாகக் காணப்படும். நிறைய பௌத்த விகாரைகள் காணப்படும் அப்பகுதியில் இவை பெரிதும் வாழ்வதால், விகாரைக் குரங்கு என்றும் அழைக்கப்படுவதுண்டு.
செங்குரங்குகளில் மூன்று துணையினங்கள் அறியப்பட்டுள்ளன. அவையாவன:
பரம்பல்
உலர் வலயச் செங்குரங்குகள் (M. s. sinica) வவுனியா, மன்னார் என்பவற்றிலும், அனுராதபுரம், பொலன்னறுவை, புத்தளம், குருணாகல் மாவட்டங்களின் தாழ் நிலங்களிலும் மொனராகலை, அம்பாந்தோட்டை மாவட்டங்களின் வரண்ட பகுதிகளிலும் காணப்படுகின்றன.
ஈர வலயச் செங்குரங்குகள் (M. s. aurifrons) கேகாலை மாவட்டம், குருணாகல் மாவட்டத்தின் சில பகுதிகள் என்பவற்றில் உலர் வலயச் செங்குரங்களுடன் சேர்ந்து வசிக்கின்றன. இவை இலங்கையின் தென்மேற்குப் பகுதிகளான காலி, மாத்தறை மாவட்டங்களிலும் களு கங்கைக்கு அருகிலும் காணப்படுகின்றன.
மலை நாட்டுச் செங்குரங்கு (M. s. opisthomelas) அண்மையில் அடையாளங் காணப்பட்ட ஒரு வேறுபட்ட துணையினமாகும். இவற்றை (இரத்தினபுரி மாவட்டத்தின் எல்லையுடன்) மத்திய மலை நாட்டின் தென்மேற்குப் பகுதி முழுவதிலும் நுவரெலியா மாவட்டத்திலும் காணலாம். இவற்றை ஹக்கலை தாவரவியல் பூங்காவைச் சூழவுள்ள பகுதிகளிலும் ஏனைய குளிர்ச்சியான கால நிலை கொண்ட மலைக்காட்டுப் பகுதிகளிலும் காணலாம். இவற்றை திருகோணமலையில் திருக்கோணேஸ்வரம் கோயிலுக்கு அருகிலும் காணலாம்.
வெளித் தொடுப்புகள்
பகுப்பு:இலங்கை முலையூட்டிகள் பகுப்பு:குரங்குகள்
மேட்டு மகாதானபுரம் பிடாரி பள்ளமுடிச்சம்மன் கோயில்
மேட்டு மகாதானபுரம் பிடாரி பள்ளமுடிச்சம்மன் கோயில் தமிழ்நாட்டில் கரூர் மாவட்டம், மேட்டு மகாதானபுரம் என்னும் ஊரில் அமைந்துள்ள அம்மன் கோயிலாகும். மேட்டுமகாதானபுரம் பிடாரியம்மன் கோயில் எனவும் அழைக்கப்படுகிறது.
இக்கோயிலுள்ள பிடாரி அம்மன் எல்லைத் தெய்வமாக கருதப்படுகிறது. இக்கோயில் சுமார் 200 ஆண்டுகளுக்கு முன் இவ்வூர் மக்களால் கட்டப்பட்டதாக அறியப்படுகிறது.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
வேறு பெயர்கள்
ஏழு ஊர்களின் மக்களைக் காக்கும் எல்லைத் தெய்வமாக இருப்பதால் 'ஏழூராள்' என்றும், பள்ளர் என்ற சமூகத்தினரால் பிடாரி சிலை கண்டெடுக்கப்பட்டதால் பள்ளம்படச்சி எனவும் அழைக்கப்படுகிறது.
விழாக்கள்
ஆடிமாதம் முதல் வெள்ளி கிழமையில் சிறப்பு வழிபாடு, பூசை நடைபெறுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கண் பாவை
கண் பாவை (ஆங்கிலம்:Pupil) என்பது கதிராளி தசை பகுதியின் மையத்தில் அமைந்த ஒளி ஊடுருவக்கூடிய துளை ஆகும். இது கருமை நிற வட்டவடிவம் கொண்டது.
அமைப்பு
கண் பாவை மனிதர்களில் வட்ட வடிவம் கொண்டது. ஆனால் பூனைகளில் செங்குத்து பிளவாக, ஆடுகளில் கிடைமட்டப் பிளவாக மற்றும் கெளிறு வகை மீன்களில் வலைய வடிவம் கொண்டுள்ளது.
மேற்கோள்கள்
பகுப்பு:கண்ணின்_உடற்கூறியல்
மல்லி (ஊர்)
மல்லி என்பது சங்ககால ஊர்களில் ஒன்று.
இக்காலத்தில் சேலம் மாவட்டம் ஆத்துர் வட்டத்தில் மல்லியக்கரை என்னும் ஊர் உள்ளது. இந்த ஊரே சங்ககால மல்லி எனக் கொள்ளும் வகையில் பாடலின் குறிப்புகள் உள்ளன. இவ்வூர் வள்ளல் ஆதியிடம் பரிசில் பெறச் செல்வோர் இவ்வூர்ப் பகுதியில் ஆங்காங்கே உள்ள குன்றுகளில் களாப்பழங்களைப் பறித்துத் தின்றுகொண்டே செல்லலாமாம். களாப் பழத்தின் புளிப்பினிமை திவட்டிவிட்டால் அங்கு ஓடும் ஆற்றோரக்கரை நாவல் பழங்களை உண்ணலாமாம். இது இவ்வூரின் அமைதி.
இவ்வூரில் வாழ்ந்த மக்கள் எயினர் குடியினர். இவர்கள் குடவர்-குடி மக்களோடு உறவு பூண்டு வாழ்ந்தனர்.
இவ்வூரில் வாழ்ந்த வள்ளல் மல்லி கிழான் காரியாதி. ஆதி என்பது இவன் பெயர். இவனது தந்தை பெயர் காரி. இந்தக் காரி கடையெழு வள்ளல்களில் ஒருவனான மலையமான் திருமுடிக் காரியாகவும் இருக்கலாம்.
இந்த வள்ளலை ஆவூர் மூலங்கிழார் பாடியுள்ளார்.
அடிக்குறிப்பு
பகுப்பு:சங்க கால ஊர்கள்
ஆல்பர்ட் புஜிமோரி
ஆல்பர்டோ புஜிமோரி  ( Alberto Kenya Fujimori )  என்பவர் பெரு நாட்டின் அரசுத் தலைவராக இருந்தவர். இவருடைய பெற்றோர் சப்பான் நாட்டிலிருந்து பெருவுக்குக் குடியேறியவர்கள். 1990 முதல் 2000-ம் ஆண்டு வரை ஆட்சியில் இருந்த புஜிமோரி மீது ஊழல் மற்றும் மனித உரிமை மீறல் புகார் எழுந்தது. இது தொடர்பான வழக்கில் அவருக்கு 25 ஆண்டுகள் சிறை தண்டனை விதிக்கப்பட்டது. சிறையில் இருந்த அவரது உடல்நலம் பாதிக்கப்பட்டதால் தலைநகர் லிமாவில் உள்ள மருத்துவமனையில் அனுமதிக்கப்பட்டுள்ளார். 2008 இல் இவர் மீது குற்ற விசாரணை நிகழும்போது பெரு மக்களில் மூன்றில் இரண்டு பகுதியினர் இவரது தலைமையை ஆதரித்துக் குரல் வாக்குகள் போட்டார்கள்.
மேற்கோள்
பகுப்பு:பெருவின் அரசியல்வாதிகள் பகுப்பு:1938 பிறப்புகள் பகுப்பு:20-ஆம் நூற்றாண்டு குற்றவாளிகள் பகுப்பு:21-ஆம் நூற்றாண்டு குற்றவாளிகள்
தகுதிச் சொல்வழக்கு
சொற்களையும் சொற்றொடர்களையும் அவற்றின் இயல்பான பொருளிலல்லாமல் வேறு பொருள் தருமாறு தகுதியாக்கிப் பயன்படுத்தி வழங்குதல் தகுதிச் சொல்வழக்கு எனப்படும்.
வகைகள்
இடக்கர் அடக்கல், மங்கல வழக்கு, குழூஉக்குறி என்பன தகுதி வழக்கில் அமைந்தவை.
இடக்கர் எனப்படும் அருவருக்கத்தக்க செயல்களையும் பொருளையும் மனதில் அடக்கிக்கொண்டு தகுதியாக்கிச் சொல்லுதல்.
வருத்தமும் அச்சமும் தரும் சொற்களைத் தவிர்த்து அவற்றினிடத்தில் நயம் தரும் சொற்களைத் தகுதியாக்கிச் சொல்லுதல்.
எ.கா.:
நன்னூல் பாடல்
நன்னூலின் பாடல் 267 சொல் வழக்கைப் பற்றி உரைக்கிறது. அப்பாடல் கீழே தரப்பட்டுள்ளது. இலக்கணம் உடையது இலக்கணப் போலி மரூஉஎன்று ஆகும் மூவகை இயல்பும் இடக்கர் அடக்கல் மங்கலம் குழூஉக்குறி எனும்முத் தகுதியோடு ஆறாம் வழக்கியல்.
உசாத்துணை
பகுப்பு:சொல்லிலக்கணம்
புதுக்கடை நாகநாதசுவாமி கோயில்
புதுக்கடை நாகநாதசுவாமி கோயில் தமிழ்நாட்டில் நாகப்பட்டினம் மாவட்டம், புதுக்கடை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹவுலாந்து தீவு
thumb|ஹவுலாந்து தீவு விண்ணிலிருந்து thumb|உலகப்படத்தில் ஹவுலாந்து தீவு மத்திய பசிபிக் பெருங்கடலில் நிலநடுக்கோட்டின் சற்று வடக்கே அமைந்துள்ள ஆட்களில்லாத பவளப்பாறை தீவாகும். இது ஹொனலுலுவிலிருந்து தேன்மேற்கே ஏறத்தாழ 1700 nmi தொலைவில் உள்ளது.இது ஐக்கிய அமெரிக்காவின் ஆளுமைக்குட்பட்ட நிலப்பகுதியாகும். புவியியலின்படி இதனை பீனிக்ஸ் தீவுகளின் பகுதியாகக் கருதலாம்.ஹவாய் மற்றும் ஆஸ்திரேலியாவிற்கிடையே மையப்பகுதியில் அமைந்துள்ளது.ஹவுலாந்து தீவின் அமைவிடம் 0.80194°N, -176.63417°W.இதன் பரப்பு 450 acre, மற்றும் கடற்கரை 4 mi தொலைவுள்ளது.சற்றே நீள்வட்டமாக அமைந்துள்ள இத்தீவில் தாழ்மட்ட கடற்குளம் (lagoon) இல்லை.
ஹவுலாந்து தீவு தேசிய வனவிலங்கு உய்வகம் இங்கு அமைந்துள்ளது. வேறு பொருளியல் செயல்கள் எதுவும் இங்கு நடைபெறவில்லை. முறையான துறைமுகமோ படகுத்துறையோ இல்லை. வானிலை ஓர் நிலநடுக்கோட்டுப் பகுதி வானிலைப் போன்று கடுமையான வெயில் உள்ள தீவாகும்.மழை மிகக் குறைவு.குடிநீர் வளம் இல்லை. இங்கு மரங்கள் அதிகமில்லை.பெரும்பாலும் கடற்பறவைகளுக்கும் கடல்வாழ் உயிரினங்களுக்கும் பேறுகால வாழ்விற்கு பயனாகும் தீவாகும்.
புற இணைப்புகள்
பகுப்பு:பசிபிக் பெருங்கடல் தீவுகள் பகுப்பு:பவளத்தீவுகள்
2-அமினோபிரிடின்
2-அமினோபிரிடின் (2-Aminopyridine) என்பது H2NC5H4N என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். அமினோபிரிடின் சேர்மத்தின் மூன்று மாற்றியன்களில் 2-அமினோபிரிடினும் ஒன்றாகும். நிறமற்ற திண்மப் பொருளான இச்சேர்மம் பிரொக்சிகாம், சல்பாபிரிடின், தெனொக்சிகாம், திரிபெலெனமீன் போன்ற மருந்துகளின் உற்பத்தியில் பயன்படுத்தப்படுகிறது. சோடியம் அமைடு பிரிடீனுடன் ஈடுபடும் சிச்சிபாபின் வினையில் 2-அமினோபிரிடின் உருவாகிறது.
கட்டமைப்பு
2-ஐதராக்சிபிரிடின் கனிசமாக பிரிடோன் இயங்குச் சமநிலைக்கு மாறினாலும், தொடர்புடைய இமைன் இயங்குச் சமநிலை (HNC5H4NH) 2-அமினோபிரிடினுக்கு குறைவான முக்கியத்துவம் வாய்ந்ததாகக் கருதப்படுகிறது.
நச்சுத் தன்மை
எலிகளுக்கு வாய்வழியாக கொடுக்கும் போது 2-அமினோபிரிடின் சேர்மத்தின் உயிர் கொல்லும் அளவு ஒரு கிலோகிராமுக்கு 200 மில்லிகிராம் என்று கணக்கிடப்பட்டுள்ளது.
புற இணைப்புகள்
பகுப்பு:அமினோ பிரிடின்கள்
எம். ஜி. ஸ்ரீகுமார்
'''எம்.ஜி. ஸ்ரீகுமார் (M. G. Sreekumar)''', (பிறப்பு: மே 25, 1958) மலையாள படவுலகில்,இரண்டு முறை தேசிய விருது  பெற்ற  இந்திய பின்னணிப் பாடகர் மற்றும் இசை இயக்குனர் ஆவார். இவர், மலையாளம், தமிழ் , தெலுங்கு , கன்னடம் மற்றும் இந்தி மொழிகளில்  பாடியுள்ளார். இவர், இசையமைப்பாளர் எம்.ஜி. ராதாகிருஷ்ணன் மற்றும் பாடகி கே. ஓமனகுட்டி ஆகியோரின் இளைய சகோதரர் ஆவார். இவர், கே.எம்.ஜி மியூசிக்ஸ் என்ற இசை நிறுவனத்தையும், மற்றும் திருவனந்தபுரத்தில் உள்ள பூஜப்புராவில்  சரிகம என்கிற பெயரில் இசைப் பள்ளியையும் நடத்தி வருகிறார்.
சுயசரிதை
எம்.ஜி. ஸ்ரீகுமார், கேரளாவின் ஆலப்புழா மாவட்டத்தில், ஹரிபாத், என்னும் இடத்தில், மே 25, 1957 ம் ஆண்டு  இசையமைப்பாளர் மற்றும் ஹார்மோனிஸ்ட் மலபார் கோபாலன் நாயர் மற்றும் ஹரிகதா  சொல்பவரான கமலாச்சி அம்மா ஆகியோருக்கு  இளைய மகனாகப் பிறந்தார். ஸ்ரீகுமார், ஸ்டேட் பாங்க் ஆப் திருவாங்கூர், திருவனந்தபுரத்தில் , ஒரு பாடகராகத் தனது தொழிலைத் தொடங்குவதற்கு முன்பு பணிபுரிந்தார். அவரது சகோதரர் எம்.ஜி. ராதாகிருஷ்ணனுடன் கர்நாடக இசை நிகழ்ச்சிகளில் பங்குபெற்று  தனது இசை வாழ்க்கையைத் தொடங்கினார். அவரது மூத்த சகோதரர், மறைந்த எம்.ஜி. ராதாகிருஷ்ணன், விருது பெற்ற இசை இயக்குநராகவும், கர்நாடக இசைக்கலைஞராகவும் இருந்தார். அவரது மூத்த சகோதரி கே. ஓமனகுட்டி, ஒரு பாரம்பரிய இசை பாடகராகவும் மற்றும் கேரளா இசை அகாதமியில் முதல்வராகவும் இருந்தார். பின்னணிப் பாடகர் கே.எஸ். ஹரிசங்கர் இவரது மருமகன் ஆவார்.
அசோக் குமார் இயக்கிய 'கூலி'  (1983) திரைப்படத்தில் ஸ்ரீகுமார் அறிமுகமானார். மோகன்லால் நடித்த பிரியதர்சனால் இயக்கப்பட்ட சித்ரம் (1988), மலையாளப் படத்தின்  அனைத்துப் பாடல்களையும் இவர் பாடியுள்ளார். மேலும், இவர்  மலையாளம், தமிழ் , ஹிந்தி மற்றும் தெலுங்கு படங்களில் 3,000 க்கும் மேற்பட்ட பாடல்களைப் பாடியுள்ளார்.
சதுரங்கம் (2002) மற்றும் தாண்டவம் (2002) போன்ற மலையாள படங்களில் அவர் இசை இயக்குனராகப் பணியாற்றினார். ஸ்ரீகுமாரின் சமீபத்திய திரைப்படங்கள் வரிசையில் இசை இயக்குனராக பிரியதர்ஷனின் காஞ்சிவரம் (2008), மோகன்லாலின்அலெக்ஸாண்டர் தி கிரேட் மற்றும் ஒரு நாள் வரும்  போன்றவை அடங்கும். ஸ்ரீகுமாரின் குரல் மோகன்லால், திலீப் மற்றும் ஜெயராம் ஆகியோருக்காக  மிகச் சிறப்பாக பயன்படுத்தப்பட்டு வருகிறது. 2008 ஆம் ஆண்டில் அவர் ராகசாகரம் காணொளி இசைத் தொகுப்பில் பாடினார். மலையாளத்தில் அய்யப்ப பக்தி பாடல்களை எஸ். குமார் என்ற பெயரில் எழுதினார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2013)">சான்று தேவை  ] ஏஷ்யாநெட் தொலைக்காட்சியில் சரிகம என்ற ஒரு தொலைக்காட்சி நிகழ்ச்சியின் தொகுப்பாளராகவும், ரியாலிட்டி நிகழ்ச்சியான ஐடியா ஸ்டார் சிங்கருக்கு நீதிபதியாகவும் இருந்தார். 2012 ல், ஸ்ரீகுமார் அர்த்தநாரி திரைப்படத்திற்கு தயாரிப்பாளராக இருந்தார். இப்படத்தை முதலில், சந்தோஷ் சௌபர்ணிகா இயக்கியிருந்தார். மற்றும் இதன் இரண்டாவது பாகம் சுவாமிநாதன் இயக்கத்தில் பணி நடந்து வருகிறது.
குறிப்புகள்
பகுப்பு:ஆலப்புழை மாவட்ட நபர்கள் பகுப்பு:மலையாளத் திரைப்பட இசையமைப்பாளர்கள் பகுப்பு:மலையாளத் திரைப்படப் பின்னணிப் பாடகர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:கேரள மாநில திரைப்பட விருது வென்றவர்கள் பகுப்பு:வாழும் நபர்கள் பகுப்பு:1957 பிறப்புகள்
நிகண்டு
நிகண்டு என்பது சொற்களுக்கான பொருள்களைத் தருவதற்காக ஆக்கப்பட்ட நூல் வகையாகும். தமிழில் அகராதிகளுக்கு முன்னோடியாக இருந்தவை நிகண்டுகள். இந் நூல்கள் முற்காலத்தில் உரிச்சொற்பனுவல் என்ற பெயரால் அழைக்கப்பட்டன, ஆயினும் நிகண்டு என்னும் சொல் வடமொழி என்ற கருத்தும் உள்ளது. WORDS MEANING: